laion/Wikipedia-Exotic huggingface dataset:
פייר קורניי

פייר קורניי (בצרפתית: Pierre Corneille;‏ 6 ביוני 1606 – 1 באוקטובר 1684) היה מחזאי צרפתי. היה בנו בכורו של פקיד מינהל בעיר רואן שבנורמנדיה. התחנך אצל הישועים וב-1624 החל ללמוד משפטים. ב-1628 פתח בקריירה כפרקליט, ואביו רכש עבורו מישרת מפקח במחלקת המים והיערות של רואן. ב-1629 החל לכתוב שירה בחרוזים, בהמשך כתב את הקומדיה "מליט" שהוצגה על ידי להקה נודדת וזכתה להצלחה בפריז. באותה שנה קורניי עבר להתגורר בפריז והיה לאחד המחזאים הנודעים בעיר. ב-1634 נבחר לכתוב חרוזים לרגל ביקורו של הקרדינל רישלייה בעיר רואן. רישלייה מינה את קורניי לחבר בקבוצת החמישה, שנתבקשו לכתוב מחזות בהתאם לרעיונות של רישלייה. קורניי, שלא היה מרוצה מדרישותיו של הקרדינל, עזב את פריז וחזר לרואן. ב-1635 כתב את המחזה האשליה הקומית. ב-1636 כתב את המחזה "לה סיד" (במקור הערבי "אל סעיד"), שהיה דמות של מנהיג צבאי מהולל בספרד בימי הביניים. המחזה זכה להצלחה רבה, אך גם לביקורת קשה. האקדמיה הצרפתית, שנוסדה על ידי רישלייה, קבעה כי המחזה לא עמד בקריטריונים של דרמה קלאסית ("הוויכוח על לה סיד"). ב-1640 חזר קורניי לפריז ובאותה שנה כתב את הטרגדיה "הורציוס" שהוקדשה לרישלייה. הוא המשיך לכתוב טרגדיות: "סינה" (1641), "פולייקט" (1642). מדי שנה הופיעה טרגדיה חדשה של קורניי, אולם אחרי 1652 חדל לכתוב מחזות, כי מחזותיו האחרונים לא זכו להצלחה. הוא השיב לביקורת על מחזותיו ב"מאמרים על שירה דרמטית". מאמרים אלה, בהם הגן על כתיבתו, מהווים את תחילת ביקורת האומנות המודרנית. ב-1659 קיבל מענק משר האוצר ניקולה פוקה, וחזר לכתוב מחזות. המחזה "אודיפ" זכה לשבחים מפיו של המלך הצעיר לואי הארבעה עשר, אך מחזותיו הבאים נתקלו בביקורת עוינת. מאדאם הנרייטה, הדוכסית מאורליאן, הזמינה את קורניי ואת רסין (כל אחד ללא ידיעתו של השני) לכתוב מחזה על הנושא "טיטוס וברניס". ב-21 באוקטובר 1670 הוצג מחזהו של רסין וזכה להצלחה רבה, ושבוע ימים אחרי כן הצגת מחזהו של קורניי הייתה לכישלון. בעקבות מאורע זה נפלה רוחו של קורניי. הוא כתב שני מחזות נוספים שנכשלו גם הם, ובילה את העשור האחרון לחייו הרחק מעיני הציבור. בסוף ימיו קצבתו השנתית הופסקה למשך ארבע שנים והוא נשאר חסר אמצעים. קורניי פנה לשר האוצר קולבר, שהורה להמשיך ולשלם את הקצבה. אחרי מות קולבר (1683) הקצבה הופסקה שוב. ב-1684 ניקולה בואלו הודיע על כך למלך לואי הארבעה עשר, ששלח מיד כסף למחזאי. באותה שנה נפטר פייר קורניי בפריז, ולמקומו כחבר האקדמיה הצרפתית (מאז 1647) נבחר אחיו המחזאי תומא קורניי. "אשליה קומית" - הועלה בשנת 2004 בתיאטרון החאן בבימוי יוסי יזרעאלי נורית יערי, פייר קורניי (1606–1684) - ביוגרפיה פייר קורניי, באתר אנציקלופדיה בריטניקה (באנגלית) כתבי פייר קורניי בפרויקט גוטנברג (באנגלית) פייר קורניי, באתר "Find a Grave" (באנגלית) פייר קורניי (1606-1684), דף שער בספרייה הלאומית פייר קורניי, במסד הנתונים הקולנועיים IMDb (באנגלית) פייר קורניי, במסד הנתונים הקולנועיים KinoPoisk (ברוסית) פייר קורניי, באתר MusicBrainz (באנגלית) פייר קורניי, באתר Discogs (באנגלית)
זעמן דק

זעמן דק (שם מדעי: Platyceps rhodorachis) הוא מין של זעמן שחי במרכז אסיה והמזרח התיכון. הוא ניזון ממכרסמים קטנים ופרוקי רגליים, והוא אינו ארסי. הוא חי במדבריות ואזורים עם אקלים ים תיכוני. הוא מאופיין בעוביו הדק במיוחד ביחס לנחשים אחרים, בגב אפור בהיר וכתם שחור ליד העין זעמן דק מגיע לאורך של 140 סנטימטר בממוצע. לזעמן דק שני תת-מינים אחד זעמן דק דרומי וזעמן דק צפוני. הנקבה מטילה בקיץ ביצים שמהן בוקעים הצעירים. אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים 163–165 מדיה וקבצים בנושא זעמן דק בוויקישיתוף זעמן דק, באתר ITIS (באנגלית) זעמן דק, באתר NCBI (באנגלית) זעמן דק, באתר Animal Diversity Web (באנגלית) זעמן דק, בבסיס הנתונים ARKive (באנגלית) זעמן דק, באתר האנציקלופדיה של החיים (באנגלית) זעמן דק, באתר GBIF (באנגלית) זעמן דק באתר הרשימה האדומה של IUCN CFT2063, זעמן דק (Platyceps rhodorachis) החיה המעניינת בישראל, באתר מוקד לוכדי נחשים, ‏2023-10-13 ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
תלום-קשקשים מדברי

תְּלוּם-קַשְׂקַשִּׂים מִדְבָּרִי (שם מדעי: Rhagerhis moilensis), שנקרא גם פתן חקייני וקוברה מזויפת, הוא מין של נחש שחי בצפון אפריקה ובמזרח התיכון. בעבר הוא סווג בסוג תלום-קשקשים יחד עם תלום-הקשקשים המצוי, אך לאחר מחקרים חדשים הועבר לסוג בפני עצמו. השמות "פתן חקייני" ו"קוברה מזויפת" באו ממנהגו להרחיב את צווארו וללחוש כמו נחש קוברה כשהוא מאוים. הוא מגיע לאורך של 1.5 מטר וניזון ממכרסמים ולטאות קטנות. הם מאופיינים בצבע אפור-אדמדם עם דוגמת מעוינים כהים מרוחקים אחד מהשני, ובכתם שחור על קדמת הפה, מהלחי עד הסנטר. הארס שלהם לא קטלני, אך הוא יכול לגרום לכאבים. תגובה חריפה להכשה עלולה לכלול קשיי נשימה וסיבוכים אחרים שעלולים להיות קטלניים, בעיקר לילדים קטנים. מאחר שאופיו של תלום-הקשקשים רגוע באופן יחסי, לעיתים רחוקות הוא משמש כחיית מחמד. הוא מתנשל פעם ב-30 עד 50 יום. אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 211-212 תלום-קשקשים מדברי, באתר NCBI (באנגלית) תלום-קשקשים מדברי, בבסיס הנתונים ARKive (באנגלית) תלום-קשקשים מדברי, באתר GBIF (באנגלית) ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו. תלום-קשקשים מדברי באתר הרשימה האדומה של IUCN
בזמן שבני התמותה ישנים

בזמן שבני התמותה ישנים (באנגלית: While Mortals Sleep) הוא ספר המאגד בתוכו 16 סיפורים מאת קורט וונגוט. הספר יצא לאור באנגלית בשנת 2011 ותורגם לעברית על ידי מרינה גרוסלרנר, זמורה ביתן, 2012. את ההקדמה לספר כתב דייב אגרס - סופר, מוציא לאור ונדבן. לאורך הספר מופיעים איוריו של קורט וונגוט. ג'ני המוות הלבן נשיקות במאה דולר הנאמן עם האצבע על השלט מאגר הבנות רות בזמן שבני תמותה ישנים אך צל חולף טנגו בומאר האיש ללא קליות מר X עשרת אלפים דולר בשנה, בקלי קלות כשהכסף מדבר הנוכלים אודות הספר בזמן שבני התמותה ישנים, מאתר טקסט בזמן שבני התמותה ישנים, באתר OCLC (באנגלית)
עונת 2008/2009 ב-NBA

עונת 2008/2009 היא העונה ה-63 של ליגת ה-NBA. העונה הסתיימה כשלוס אנג'לס לייקרס זכתה בתואר האליפות ה-15 שלה לאחר שניצחה בסדרת הגמר את אורלנדו מג'יק בתוצאה 1–4. קובי בראיינט זכה בתואר ה-MVP של סדרת הגמר לאחר שקלע 32.4 נקודות ומסר 7.4 אסיסטים בממוצע למשחק. ל-MVP של העונה הסדירה נבחר לראשונה לברון ג'יימס מקליבלנד קאבלירס שהעמיד ממוצעים של 28.4 נקודות, 7.6 ריבאונדים ו-7.2 אסיסטים למשחק לאורך העונה והוביל את קבוצתו למאזן הטוב בליגה (66-16). לפני תחילת העונה, ב-3 בספטמבר 2008, עברו ה"סיאטל סופרסוניקס" באופן רשמי לאוקלהומה סיטי ושינו את שמם לאוקלהומה סיטי ת'אנדר. הדראפט בשנה זו התקיים ב-26 ביוני 2008 במדיסון סקוור גארדן, אולמה של הניו יורק ניקס. בהגרלה (לוטרי) זכתה בבחירה הראשונה שיקגו בולס שהייתה בעלת סיכוי של 1.7% לזכות בה, ובחרה את דריק רוז, יליד העיר שיקגו. בסוף העונה זכה רוז בתואר רוקי השנה ב-NBA ולאחר שנתיים, בעונת 2010/2011, גם בתואר ה-MVP של העונה הסדירה. שחקנים בולטים אחרים שנבחרו בדראפט 2008 כוללים את ראסל וסטברוק (בחירה רביעית), קווין לאב (5), דנילו גלינארי (6), אריק גורדון (7), ברוק לופז (10), רוי היברט (17), סרז' איבקה (24), ניקולא באטום (25), ניקולה פקוביץ' (31), דיאנדרה ג'ורדן (35) וגוראן דרגיץ' (45). סוף שבוע האולסטאר של שנת 2009 נערך ב-US איירווייז סנטר, אולמה הביתי של פיניקס סאנס. האירוע החל ב-13 בפברואר 2009 והסתיים במשחק האולסטאר ב-15 בפברואר. המאמנים במשחק האולסטאר היו מייק בראון מקליבלנד קאבלירס המזרחית ופיל ג'קסון מלוס אנג'לס לייקרס המערבית. את החמישיות למשחק האולסטאר בחרו האוהדים ואת השחקנים המחליפים בחרו המאמנים בליגה. בהצבעת הקהל לשחקני החמישייה קיבל דווייט הווארד מאורלנדו מג'יק שיא של 3,150,181 קולות. במשחק עצמו ניצחה קבוצת המערב בתוצאה 119–146. את פרס ה-MVP של משחק האולסטאר חלקו קובי בראיינט מלוס אנג'לס לייקרס (27 נקודות) ושאקיל אוניל מפיניקס סאנס (17 נקודות). לשני השחקנים הייתה זו הזכייה השלישית בפרס. חמישיית המזרח כללה את אלן אייברסון, דוויין וייד, לברון ג'יימס, קווין גארנט ודווייט הווארד. חמישיית המערב כללה את כריס פול, קובי בראיינט, אמארה סטודמאייר, טים דאנקן ויאו מינג. ‏*כוכבית מסמנת קבוצה שסיימה ראשונה בבית שלה. MVP של העונה הסדירה - לברון ג'יימס, קליבלנד קאבלירס שחקן ההגנה של העונה - דווייט הווארד, אורלנדו מג'יק רוקי העונה - דריק רוז, שיקגו בולס השחקן השישי של העונה - ג'ייסון טרי, דאלאס מאבריקס השחקן המשתפר של העונה - דני גריינג'ר, אינדיאנה פייסרס מאמן העונה - מייק בראון, קליבלנד קאבלירס מנהל העונה - מארק וארקנטין, דנוור נאגטס פרס הספורטיביות - צ'אנסי בילאפס, דנוור נאגטס פרס האזרחות - דיקמבה מוטומבו, יוסטון רוקטס סגל האלופה, לוס אנג'לס לייקרס: קובי בראיינט, פאו גאסול, למאר אודום, טרבור אריזה, דרק פישר, אנדרו ביינום, לוק וולטון, שאנון בראון, ג'ורדן פארמאר, סאשה וויאצ'יץ', ג'וש פאוול ודי. ג'יי. בנגה (אדם מוריסון וסון יואה נכללו בסגל אך לא השתתפו בפלייאוף). מאמן ראשי: פיל ג'קסון. מדיה וקבצים בנושא עונת 2008/2009 ב-NBA בוויקישיתוף אתר האינטרנט הרשמי של עונת 2008/2009 ב-NBA סיכום עונת 2008/2009, באתר nba.com סיכום דראפט 2008, באתר nba.com סיכום אולסטאר 2009, באתר nba.com
אוגניה גלסנר

אוגניה גלסנר (בפולנית: Eugenia Glassner;‏ 5 בספטמבר 1907 - ?), הייתה אתלטית מצטיינת פולנית-יהודיה. גלסנר נולדה בדבנו (אנ'). היא התאמנה בשנת 1926 בקבוצת יוטצ'נקה קרקוב ובשנים 1929–1936 בקבוצת מכבי קרקוב, ביחד עם ברברה אקרלנד, אנדה מצנדורף, הלנה גוטליב, ומרילה פרייוולד. באליפות פולין באתלטיקה שנערכה בלודז' בשנת 1932 זכתה גלסנר בשתי מדליות, כסף וארד. מדליית כסף, בריצת שליחות 4x100 מטר ביחד עם הלנה גוטליב, מרילה פרייוולד ואנדה מצנדורף בתוצאה של 54.0 שניות ומדליית ארד בריצת שליחות 4x200 מטר ביחד עם הלנה גוטליב, מרילה פרייוולד ואנדה מצנדורף בתוצאה של 1:57.6 דקות. באליפות פולין באתלטיקה שנערכה בחוז'וב בשנת 1933 זכתה גלסנר במדליית כסף בריצת שליחות 4x100 מטר ביחד עם הלנה גוטליב, מרילה פרייוולד ואנדה מצנדורף בתוצאה של 54.1 שניות. גלסנר השתתפה במכביה השנייה שנערכה בשנת 1935. באליפות פולין באתלטיקה שנערכה בלודז' בשנת 1936 זכתה גלסנר בשתי מדליות, זהב וארד. מדליית זהב בריצת שליחות 4x200 מטר ביחד עם לוסיה דויטשר, מרילה פרייוולד והלנה גוטליב בתוצאה של 1:59.3 דקות. מדליית ארד בריצת 60 מטר בתוצאה של 8.3 שניות. ל. סלומון היהודים בספורט בקראקוב, באתר הספרייה הווירטואלית של מטח - המרכז לטכנולוגיה חינוכית תמונה של אוגניה גלסנר עם חברותיה למשלחת פולין במכביה השנייה, 1935, באתר Archiwum (בפולנית) Historia polskiej kobiecej lekkoatletyki w okresie miedzywojennym (בפולנית) כל המנצחים באליפות פולין באתלטיקה 1932 מוויקיפדיה (בפולנית) כל המנצחים באליפות פולין באתלטיקה 1933 מוויקיפדיה (בפולנית) כל המנצחים באליפות פולין באתלטיקה 1936 מוויקיפדיה (בפולנית) ריצת 60 מטר באליפות פולין מוויקיפדיה (בפולנית) ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו.
אטמי אוזניים

אטמי אוזניים הם כל התקן המצוי בתוך תעלת השמע או שחוסם את אפרכסות האוזניים ותפקידו הוא לאטום את האוזניים מפני רעש או חדירת מים. אטמי אוזניים פנימיים הם זוג ספוגים זעירים או פיסות קטנות משעווה או סיליקון המוחדרים אל תעלת השמע. בדרך כלל, אטמי אוזניים העשויים מספוג מיועדים למניעת רעש, בעוד אטמים העשויים משעווה מיועדים למניעת כניסת מים. אטמים פנימיים רבים יש לדחוס בגלגול ואז להחדיר אותם בתעלת האוזניים, אך בד בבד יש להיזהר מפגיעה בעור התוף. האטמים מתנפחים וממלאים את חלל האוזן, וכתוצאה מכך אנרגיית גלי הקול נבלעת בספוג נוכח המרקם הספוגי המותאם לכך, וכך פוחתת עוצמת הקול החודרת לתעלת האוזן בעשרות דציבלים והופכת בדרך כלל לעוצמה שאינה מזיקה. אולם ישנם גם אטמים פנימיים העשויים מחומר קשיח יותר שאין צורך למעוך אותו לקראת ההחדרה לאוזן. חלק מהאטמים הפנימיים הקשיחים מותאמים באופן אישי לצורת תעלת האוזן של אדם ספציפי. החסרון באטמים פנימיים פשוטים הוא שהם גורמים ללחץ באוזן לאחר שימוש ממושך. הלחץ נגרם מכמה סיבות, שהעיקריות שבהן הן לחץ פיזי מהחומר על האוזן, וחוסר באוורור האוזן. יש גם לשמור את האטמים נקיים למניעת דלקות אוזניים. ישנם אטמים מיוחדים, אך יקרים, שפותרים את הבעיה - חסרונם הוא המחיר. חסרונם של האטמים החיצוניים הוא סרבולם. נהוג להשתמש באטמי אוזניים במקרים הבאים: בסביבה שבה קיים רעש מזיק, כמו במטווח או במועדון ריקודים, כדי לא לפגוע ביכולת השמיעה של האדם. (בזמן ירי במטווח, שבמהלכו נשמע קול ההדף לזמן קצר אך בעוצמה מזיקה. מסיבה זו צה"ל מצייד את חייליו באטמי אוזניים בעת הגיוס ועלון מידע בנושא נזקי רעש ומניעתם.) בטיסות, במטרה למנוע כאבי ראש, בחילות ואי נוחות בזמן הטיסה. מוזיקאים, בעיקר נגני מוזיקה כבדה. בעת רוחות עזות המלוות במים, למניעת חדירת מים והצטננות. בזמן שינה או למידה עצמית בסביבה רועשת או עבור מי שבשל לקות ריכוז או תסמונות הקשת האוטיסטית מתקשה להתעלם מרעשים. לילדים לאחר ניתוח כפתורים, לשם מניעת חדירת מים לאוזן התיכונה. בידוד אקוסטי אטמי אוזניים, באתר אנציקלופדיה בריטניקה (באנגלית)
הלנה גוטליב

הלנה גוטליב (בפולנית: Helena Gottlieb), הייתה אתלטית מצטיינת פולנית-יהודיה. גוטליב התאמנה בקבוצת מכבי קרקוב, ביחד עם ברברה אקרלנד, אנדה מצנדורף, יבגניה גלזנר ומרילה פרייוולד. באליפות פולין באתלטיקה שנערכה בלודז' בשנת 1932 זכתה גוטליב ב-4 מדליות, 2 כסף ו-2 ארד. מדליות כסף, בריצת 200 מטר בתוצאה של 28.1 שניות ובריצת שליחות 4x100 מטר ביחד עם יבגניה גלזנר, מרילה פרייוולד ואנדה מצנדורף בתוצאה של 54.0 שניות. מדליות ארד, בריצת 100 מטר בתוצאה של 13.3 שניות ובריצת שליחות 4x200 מטר ביחד עם יבגניה גלזנר, מרילה פרייוולד ואנדה מצנדורף בתוצאה של 1:57.6 דקות. באליפות פולין באתלטיקה שנערכה בחוז'וב בשנת 1933 זכתה גוטליב בשתי מדליות כסף, בריצת 200 מטר בתוצאה של 27.8 שניות ובריצת שליחות 4x100 מטר ביחד עם יבגניה גלזנר, מרילה פרייוולד ואנדה מצנדורף בתוצאה של 54.1 שניות. באליפות החורף של פולין שנערכה ב-2 בפברואר 1934 זכתה גוטליב במדליית כסף, בריצת 50 מטר בתוצאה של 7.2 שניות, אחרי מרילה פרייוולד (7.0 שניות). באליפות פולין באתלטיקה שנערכה בוורשה ביולי 1934 זכתה גוטליב במדליית ארד, בריצת 100 מטר בתוצאה של 13.2 שניות. במכביה השנייה שנערכה באפריל 1935 היא זכתה בשתי מדליות כסף, בריצת 200 מרט בתוצאה של 29.3 שניות, אחרי סיביל קוף מארצות הברית (27.6 שניות) ולפני יפה כהן מישראל (29.4 שניות) ובריצת שליחות 4x100 מטר ביחד עם מרילה פרייוולד בתוצאה של 56.0 שניות, אחרי גרמניה (55.8 שניות) ולפני אוסטריה (57.4 שניות). נוסף לכך, היא סיימה פעמיים במקום חמישי, בריצת 60 מטר ובריצת 100 מטר באליפות החורף של פולין שנערכה ב-22 בפברואר 1936 זכתה גוטליב במדליית כסף, בריצת 50 מטר בתוצאה של 7.1 שניות. באליפות פולין באתלטיקה שנערכה בלודז' בשנת 1936 זכתה גוטליב בשתי מדליות, זהב וכסף. מדליית זהב, בריצת שליחות 4x200 מטר ביחד עם לוסיה דויטשר, יבגניה גלזר ומרילה פרייוולד בתוצאה של 1:59.3 דקות ומדליית כסף בריצת 100 מטר בתוצאה של 13.2 שניות. באליפות החורף של פולין שנערכה ב-31 בינואר 1937 זכתה גוטליב במדליית ארד, בריצת 500 מטר. כל המנצחות באליפות פולין בריצת 200 מטר מוויקיפדיה (בפולנית) ל. סלומון היהודים בספורט בקראקוב, באתר הספרייה הווירטואלית של מטח - המרכז לטכנולוגיה חינוכית תמונה של הלנה גוטליב עם חברותיה למשלחת פולין במכביה השנייה, 1935, באתר Archiwum (בפולנית) Historia polskiej kobiecej lekkoatletyki w okresie miedzywojennym (בפולנית) כל המנצחים באליפות פולין באתלטיקה 1932 מוויקיפדיה (בפולנית) כל המנצחים באליפות פולין באתלטיקה 1933 מוויקיפדיה (בפולנית) אליפות החורף של פולין 1934 מוויקיפדיה (בפולנית) כל המנצחים באליפות פולין באתלטיקה 1934 מוויקיפדיה (בפולנית) Maccabiah Games before World War II (באנגלית) אליפות החורף של פולין 1936 מוויקיפדיה (בפולנית) כל המנצחים באליפות פולין באתלטיקה 1936 מוויקיפדיה (בפולנית) אליפות החורף של פולין 1937 מוויקיפדיה (בפולנית)
אנדה מצנדורף

אנדה שרה מצנדורף (בפולנית: Anda Metzendorf), הייתה אתלטית יהודייה-פולנייה. סגנית אלופת המכביה הראשונה (1932). מצנדורף התאמנה בקבוצת מכבי קרקוב, לצידן של ברברה אקרלנד, הלנה גוטליב, יבגניה גלזנר ומרילה פרייוולד. במכביה הראשונה שנערכה באפריל 1932 זכתה מצנדורף במדליית כסף בקפיצה לגובה בתוצאה של 1.30 מטר, אחרי סיד קוף מארצות הברית (1.35 מטר) ולפני מרילה פרייוולד. נוסף לכך, היא סיימה במקום רביעי בקפיצה לרוחק בתוצאה של 3.88 מטר. חודשיים לאחר מכן, באליפות פולין באתלטיקה שנערכה בלודז' ביוני אותה שנה היא זכתה בשתי מדליות, כסף וארד. מדליית כסף, בריצת שליחות 4x100 מטר ביחד עם הלנה גוטליב, יבגניה גלזנר ומרילה פרייוולד בתוצאה של 54.0 שניות ומדליות ארד, בריצת שליחות 4x200 מטר ביחד עם הלנה גוטליב, יבגניה גלזנר ומרילה פרייוולד בתוצאה של 1:57.6 דקות. באליפות פולין באתלטיקה שנערכה בחוז'וב בשנת 1933 זכתה מצנדורף במדליית כסף, בריצת שליחות 4x100 מטר ביחד עם הלנה גוטליב, יבגניה גלזנר ומרילה פרייוולד בתוצאה של 54.1 שניות. מצנדורף השתתפה במכביה השנייה שנערכה בשנת 1935. ל. סלומון היהודים בספורט בקראקוב, באתר הספרייה הווירטואלית של מטח - המרכז לטכנולוגיה חינוכית תמונה של הלנה גוטליב עם חברותיה למשלחת פולין במכביה השנייה, 1935, באתר Archiwum (בפולנית) Historia polskiej kobiecej lekkoatletyki w okresie miedzywojennym (בפולנית) מתוצאות ההתחרויות, דואר היום, 1 באפריל 1932 המנצחים במכביה הראשונה והישגיהם, דואר היום, 2 באפריל 1935 אברהם ריבלין, המכביה העבריה הראשונה - עם סיום המכביה, דואר היום, 3 באפריל 1932 כל המנצחים באליפות פולין באתלטיקה 1932 מוויקיפדיה (בפולנית) כל המנצחים באליפות פולין באתלטיקה 1933 מוויקיפדיה (בפולנית)
מיגל מורטינוס

מיגל אנחל מורטינוס (בספרדית: Miguel Ángel Moratinos Cuyaubé; נולד ב-8 ביוני 1951, מדריד) הוא דיפלומט ספרדי ופוליטיקאי, חבר מפלגת העובדים הסוציאליסטית וחבר קונגרס הנציגים (הבית התחתון של הפרלמנט הספרדי), שבו הוא מייצג את מחוז הבחירה קורדובה. בין השנים 1996-2003, מורטינוס היה השליח המיוחד של האיחוד האירופי לתהליך השלום במזרח התיכון. מורטינס כיהן כשגריר ספרד בישראל בין אוקטובר 1996 עד ינואר 1997. ב 18 באפריל 2004 הוא מונה לשר החוץ של ספרד במקום אנה פלאסיו. הוא כיהן בתפקיד עד ה-21 באוקטובר 2010, כיהן כשר החוץ בממשלת חוסה לואיס רודריגס ספאטרו, והוחלף בטרינידד חימנס. ב-2007, גם כיהן כיו"ר הארגון לביטחון ולשיתוף פעולה באירופה. ב-2011 הוכרז כאחד המועמדים לתפקיד מנכ"ל ארגון המזון והחקלאות של האו"ם, אך ביוני אותה שנה הפסיד אתה התפקיד לז'וזה גרציאנו דה סילבה. מדיה וקבצים בנושא מיגל מורטינוס בוויקישיתוף Candidates for the post of Director-General announced, באתר ארגון המזון והחקלאות, 1 בפברואר 2011 José Graziano da Silva of Brazil elected FAO Director-General, באתר ארגון המזון והחקלאות, 26 ביוני 2011 ערך זה הוא קצרמר בנושא מדע המדינה. אתם מוזמנים לתרום לוויקיפדיה ולהרחיב אותו.
My First Story

My First Story (מוכר כ- MY FIRST STORY) היא להקת רוק יפנית אשר נוסדה ב-2011. Hiro- מוריאוצ'י הירוקי ("הירו"), נולד ב-25 ינואר 1994, סולן הלהקה. אחיו הצעיר של טאקה, סולן להקת הרוק המצליחה ONE OK ROCK. Nob- קאטו נובואקי ("נוב"), נולד ב-14 אוקטובר 1984,בסיסט הלהקה. Sho- טסוצ'יאה שו ("שו"), נולד ב-28 מרס 1984,גיטריסט הלהקה. Teru- נישיזאווה טרוקי ("טרו"), נולד ב-28 מאי 1992, גיטריסט הלהקה. Masack- קוג'ימה מאסאקי ("מאסאק"), נולד ב-3 ינואר 1988,מתופף הלהקה. מדיה וקבצים בנושא My First Story בוויקישיתוף אתר האינטרנט הרשמי של My First Story MY FIRST STORY ב- טוויטר My First Story, ברשת החברתית פייסבוק My First Story, ברשת החברתית אקס (טוויטר) My First Story, ברשת החברתית אינסטגרם My First Story, סרטונים בערוץ היוטיוב My First Story, באתר ספוטיפיי My First Story, באתר Last.fm (באנגלית) My First Story, באתר MusicBrainz (באנגלית) My First Story, באתר Discogs (באנגלית) My First Story, באתר Songkick (באנגלית)
ברברה אקרלנד

ברברה אקרלנד (בפולנית: Barbara Ekerland-Wieczorek;‏ 23 באוגוסט 1913–1989), הייתה אתלטית פולנית-יהודיה, שיאנית פולין בקפיצה לגובה. אקרלנד נולדה בחוז'וב. אקרלנד התאמנה בקבוצת מכבי קרקוב, ביחד עם אנדה מצנדורף, הלנה גוטליב, יבגניה גלזנר ומרילה פרייוולד. באליפות פולין באתלטיקה שנערכה בבידגושץ' בשנת 1930 זכתה אקרלנד במדליית ארד בקפיצה לגובה בתוצאה של 1.38 מטר. ב-1 בפברואר 1931 קבעה אקרלנד בקפיצה לגובה שיא פולין חדש של 1.45 מטר. אקרלנד נפטרה בחוז'וב בשנת 1989. Historia polskiej kobiecej lekkoatletyki w okresie miedzywojennym (בפולנית) כל המנצחים באליפות פולין באתלטיקה 1930 מוויקיפדיה (בפולנית) התפתחות שיא פולין בקפיצה לגובה לנשים
נחל צבעון

נַחַל צִבְעוֹן (בערבית: ואדי צוביע; נקרא גם: נחל גורי האריות) הוא נחל אכזב הממוקם בגליל העליון והוא אחד מיובליו של נחל דישון. וילנאי כותב כי השם צבעון ניתן בהתאמה לשמו הערבי של הואדי: "ואדי צוביע" והוא מעלה את האפשרות שזה על שם דבָּע (בערבית: ضبع) שפירושו צבוֹע. הנחל ממוקם ליד צפת למרגלות הר צבעון והר קלען, שעליו ממוקם היישוב צבעון אשר נקרא על שמו של הנחל. הנחל מנקז את המורדות הצפוניים של הר מירון והוא נשפך יחד עם נחל אביב ונחל גוש חלב אל נחל דישון. סמוך וליד הנחל עובר שביל ישראל. בנחל צבעון ניתן לטייל בשביל היורד לאורך הנחל אל יער ברעם ונחל דישון. המסלול חוצה את נחל ברעם. ערך מורחב – קבר אסתר ומרדכי לפי מסורת שתועדה לראשונה בידי רבי מנחם החברוני במאה ה-13, נמצא קבר אסתר ומרדכי בלב חורש ים תיכוני הסבוך בערוצו של הנחל, ובמקום אף נהוג היה לערוך את חגיגות פורים. במקום מצוי לוח על גל אבנים ועליו הכיתוב: ”מקום קבורתם של מרדכי ואסתר זיע"א”. מקום הקבר שנוי במחלוקת. כתבה על נחל צבעון באתר ארץ וטבע "המגזין הגאוגרפי של ישראל" בית הכנסת ברעם ויער נחל צבעון באתר "טיולי" הנחל באתר טבע ונופים בישראל מסלולי חורף בגליל העליון נחל צבעון באתר המפות הישראלי נחל צבעון - ארץ וטבע המגזין הגאוגרפי של ישראל זאב וילנאי, אריאל - אנציקלופדיה לידיעת א"י, 1976, עמ' 6212 היכן קבר מרדכי ואסתר, באתר ערוץ 7 (באנגלית) קברי צדיקים, צבי גילת, הוצאת מפה, 2005. ISBN 9655210324 ר' קבר אסתר ומרדכי בגליל העליון (נַחַל צִבְעוֹן) גבאי, ישראל מאיר + הרצברג ישראל, ספר מקומות קדושים וקברי צדיקים בגליל, חלק ב', עמ' 363, ירושלים: אגודת אהלי צדיקים, 2011, עמ' 363 זאב וילנאי, מצבות קודש בא"י, חלק א', ירושלים: אחיעבר, 1985, עמ' 438-436
ההרפתקאות המדהימות של קוואליר וקליי

ההרפתקאות המדהימות של קוואליר וקליי הוא רומן מאת הסופר היהודי-אמריקאי מייקל שייבון, שפורסם בשנת 2000 וזכה בפרס פוליצר לספרות בשנת 2001. הרומן מגולל את סיפורם של שני בני דודים יהודיים ערב מלחמת העולם השנייה ולאחריה. בני הדודים הם האמן-צייר ג'ו קוואליר אשר נמלט מפראג, והכותב יליד ברוקלין סאם קליי. ברומן מתוארת השותפות והידידות רבת השנים בין קוואליר וקליי, כיצד הפכו לדמויות מרכזיות בתעשיית הקומיקס האמריקני וקורותיהם בזמן המלחמה ולאחריה. הרומן נוגע ועוקב אחר קו ההתקדמות של התפתחות הקומיקס האמריקני, מימי "תור הזהב", ועד לתחילת "תור הכסף". עם פרסומו, זכה קוואליר וקליי לשבחים מופלגים, הפך לרב מכר וזכה בפרסים ספרותיים רבים. לאחר פרסום הספר, פורסמו מספר פרויקטים מלווים וביניהם שני סיפורים קצרים מאת שייבון שככל הנראה נכתבו במקור כחלק מהספר המקורי אבל לא נכללו בגרסתו הסופית: "שובו של קאווליירי המדהים" ב-2001 ו-"ארוחת בוקר בחורבה" ב-2004. קודה לרומן תחת הכותר "נ"ב" פורסמה ב-2004, ובין השנים 2004 ל-2006 הוצאת דארק הורס קומיקס פרסמה שתי סדרות של קומיקס, שהתבססו על סיפורי גיבור העל בשם "האסקפיסט" המתוארים ברומן. אותה הוצאה אף פרסמה המשך לרומן בשם "האסקפיסטים", שנכתב על ידי בריאן ק. ווהן. הספר תורגם לעברית על ידי אלינוער ברגר ויצא לאור בהוצאת עם עובד בשנת 2003. אף על פי שהרומן זכה לפרס פוליצר בשנת 2001, על כרך הספר בהוצאה משנת 2003 מופיעה הכתובת "זוכה פרס פוליצר לספרות יפה לשנת 2000". דן לחמן, ההרפתקאות המדהימות של קוואליר וקליי / מייקל שייבון, באתר "אימגו", 29 בינואר 2006 הספר "ההרפתקאות המדהימות של קוואליר וקליי", באתר "סימניה" ההרפתקאות המדהימות של קוואליר וקליי, באתר OCLC (באנגלית) The 2001 Pulitzer Prize Winner in Fiction
אוקפור

אוקפור (באנגלית: Okafor) הוא שם משפחה. האם התכוונתם ל... אלכס אוקפור (אנ') – שחקן פוטבול אמריקאי אמקה אוקפור – כדורסלן אמריקאי ג'אליל אוקפור – כדורסלן אמריקאי
קאסוטו (פירושונים)

האם התכוונתם ל... קאסוטו הוא שם משפחה מיהדות צפון אפריקה ויהדות ספרד, אשר מקורו בעיירה "גאפסה / קאפסה" בתוניסיה (השם התגלגל מהצורה "קאפסוטו \ גאפסוטו"). אפשרות נוספת (אך פחות סבירה) היא שפירוש השם הוא "חובש קובע קצר", האופייני ליהודים. משה דוד קאסוטו – רב בפירנצה ופרופסור למקרא באוניברסיטה העברית נתן קאסוטו – רופא עיניים ורבה הראשי של פירנצה. בנו של מ"ד קאסוטו דוד קאסוטו – אדריכל ישראלי, בנו של נתן קאסוטו יצחק קסוטו – רב יווני-אמריקני, ממצילי הקהילה היהודית בלאריסה בתקופת שואת יהודי יוון http://tunisia.co.il/4306/%D7%9E%D7%A9%D7%A4%D7%97%D7%AA-%D7%A7%D7%90%D7%A1%D7%95%D7%98%D7%95/ רוביק רוזנטל, הזירה הלשונית: הכל נשאר במשפחה, באתר nrg‏, 7 באוקטובר 2010
אוסטין קאר

אוסטין קאר (באנגלית: Austin Carr; נולד ב-10 במרץ 1948) הוא כדורסלן עבר ששיחק בעמדת הקלע. כיום משמש כפרשן כדורסל. קאר, ששיחק במכללות במדי אוניברסיטת נוטרדאם, מחזיק בשיא נקודות למשחק בטורניר אליפות המכללות בכדורסל: 61 נקודות. השיא נקבע ב-1970, עוד בטרם חוקי הזריקה לשלוש נכנסו לתוקף, ולא נשבר מאז. קאר נחשב לאחד מגדולי שחקני כדורסל המכללות בכל הזמנים ואף נכלל בהיכל התהילה של כדורסל המכללות. קאר נבחר בבחירה הראשונה בדראפט 1971 על ידי קבוצת קליבלנד קאבלירס שקמה שנה קודם, ואת מרבית הקריירה המקצוענית שלו שיחק קאר בקבוצה. קאר הוביל את הקאבלירס להעפלה ראשונה לפלייאוף בעונת 1975/1976, הישג אותו שחזר עם הקבוצה גם בשתי העונות הבאות. ב-1980 עזב את הקאבלירס, וכמחווה של כבוד לתרומתו הוחלט בקבוצה ששחקנים לא ילבשו את גופייה מספר 34 בה שיחק במרבית תקופתו בקבוצה. במהלך עונת 1980/1981 שיחק קאר בדאלאס מאבריקס ובוושינגטון בולטס, ולאחר מכן פרש מכדורסל. לאורך הקריירה העמיד ממוצעים של 15.4 נקודות, 2.9 ריבאונדים ו-2.8 אסיסטים למשחק. קאר משמש כיום כפרשן במשחקי הקאבלירס בשידורים המקומיים של הקבוצה בערוץ Fox Sports Ohio. הוא משמש גם כמנהל קשרי קהילה (Director of Community Relations) של הקאבלירס. הוא מכונה "מיסטר קאבליר" (Mr. Cavalier). מדיה וקבצים בנושא אוסטין קאר בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
קורנל

האם התכוונתם ל... אוניברסיטת קורנל – אוניברסיטת מחקר פרטית הנמצאת באית'קה שבניו יורק קורנל (אנ') - פרוור בסידני אישים אריק קורנל – פיזיקאי אמריקאי כריס קורנל – זמר אמריקאי בסגנון גראנג'/מטאל, סולן להקת סאונדגארדן נחמן נתן קורונל – רב ירושלמי
לינדן

האם התכוונתם ל... אישים: ג'ני לינדן – שחקנית אנגלייה האל לינדן – שחקן ומוזיקאי יהודי אמריקאי יוג'ין לינדן – מנצח וחלילן אמריקאי מושגים גאוגרפיים לינדן, ניו ג'רזי - עיר בארצות ברית לינדן-לימר – עיר שאוחדה עם הנובר אונטר דן לינדן – שדרה במרכז ברלין נוספים: לינדן (חומר) – "Lindane", חומר כימי המשמש להדברת חרקים וטיפול בכינים בשיער מספר ערים בארצות הברית נקראות לינדן